Melisalapė medumėlė

Melisalapė medumėlė (Melittis melissophyllum) – notrelinių (Lamiaceae) šeimos augalų rūšis, vienintelė medumėlės (Melittis) gentyje. Paplitusi Vidurio ir Pietų Europoje, Turkijoje, Baltijos šalyse, Ukrainoje.Altervista Flora Italiana, Erba limona, Bastard Balm, Melittis melissophyllum L.

Tai daugiametis, apie 25–80 cm aukščio augalas su stačiu plaukuotu stiebu. Pamatiniai lapai maži (iki 10 cm
ilgio ir 6 cm pločio), link stiebo viršūnės didėja. Žiedai išsidėstę po 1-3 viršūninių lapų pažastyse. Vainikėlis stambus, jo vamzdelis maždaug dvigubai ilgesnis už taurelę. Lūpa stambi, dažnai gerokai tamsesnė už kitas žiedo dalis – sodriai rausva ar rausvai violetinė. Žydi nuo gegužės pabaigos iki birželio vidurio, pavieniai žiedai gali išsiskleisti ir vėliau. Vaisius – riešutėlis.Lietuvos griežtai saugomos rūšys, sudarė Gintautas Vaitonis. Vilnius: Lietuvos Respublikos Aplinkos ministerija, 2015.

Auga kalkingame dirvožemyje, lapuočių arba mišriųjų miškų retmėse, saulėtose aikšelėse.

Lietuvoje labai reta rūšis, įrašyta į Lietuvos raudonąją knygą. Vientintelė žinoma augavietė yra skroblyne prie Juodelių kaimo (Grandų botaninis draustinis, Kalvarijos savivaldybė). Anksčiau melisalapė medumėlė buvo randama Vilniaus apylinkėse.

 Šaltiniai 

Kategorija:Notreliniai